पंचायत सचिवालय में शपथ लेंगे मुखिया
निर्वाचीअधिकारी नवनिर्वाचित मुखियाओं को पंचायत सचिवालय में शपथ दिलाएंगे। उपायुक्त ने इसका गजट प्रकाशित कर दिया है। पंचायतों में पहले मुखिया और वार्ड सदस्यों को शपथ दिलाई जाएगी। इसके बाद वहीं पर वार्ड सदस्य, उप मुखिया का चयन करेंगे।
जिला परिषद अध्यक्ष, उपाध्यक्ष, जिप सदस्यों को डीसी कार्यालय में और मुखिया, उप मुखिया, पंचायत समिति सदस्य, वार्ड सदस्य, प्रमुख, उप प्रमुख को प्रखंडवार अलग-अलग दिनों में शपथ दिलाई जाएगी।
प्रमुखपद के लिए आरक्षण की स्थिति
गोमियाअनुसूचित जाति अन्य, बेरमो अनारक्षित महिला, नावाडीह को अन्य पिछड़ा महिला, चंद्रपुरा अनारक्षित महिला, पेटरवार अनारक्षित महिला, कसमार अनारक्षित अन्य, जरीडीह अनारक्षित अन्य, चास पिछड़ा वर्ग अन्य, चंदनकियारी अनुसूचित जाति अन्य के लिए आरक्षित किया गया है।
10 जनवरी को जिप अध्यक्ष का निर्वाचन
जिलापरिषद अध्यक्ष और उपाध्यक्ष का निर्वाचन दस जनवरी को होगा। इससे पहले सभी जिला परिषद सदस्यों को उपायुक्त राय महिमापत रे शपथ दिलाएंगे। फिर चुनाव कराया जाएगा। पहले दोनों पदों के लिए अभ्यर्थी नामांकन करेंगे। फिर नामांकनों की जांच की जाएगी। उसी दिन नाम वापसी का समय निर्धारित है। इसी प्रकार विभिन्न प्रक्रियाओं के बाद चुनाव कराया जाएगा। जीते अध्यक्ष को 12.45 बजे और उपाध्यक्ष को 4 बजे शपथ दिलाई जाएगी। सारी प्रक्रिया उपायुक्त कार्यालय में होगी। निर्वाची पदाधिकारी ने बताया कि दो जनवरी को बैठक की सूचना दी जाएगी।
अलग-अलगतिथि को होगा प्रमुख का चुनाव
पंचायतसमिति सदस्य प्रखंड प्रमुख उप प्रमुख का चयन करेंगे। चास प्रखंड प्रमुख उप प्रमुख का चुनाव 11 जनवरी को, चंदनकियारी का 12 को, बेरमो का 12 को, गाेमिया का 11 को, नावाडीह का 13 को, चंद्रपुरा का 15 को, पेटरवार का 18 को, कसमार का 19 को, जरीडीह का 20 को निर्वाचन की प्रक्रिया प्रारंभ की जाएगी। निर्वाचन के बाद प्रमुख और उप प्रमुख को निर्वाची पदाधिकारी एसडीओ शपथ दिलाएंगे। निर्वाचन की प्रक्रिया प्रखंड कार्यालय में होगी।
hin_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva